pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเปิดงานฉลองวันเด็กแห่งชาติประจำปี 2562 ณ ทำเนียบรัฐบาล เป็นห่วงสุขภาพเด็กที่จะได้รับผลกระทบจากอากาศร้อน ขอให้เด็กมีความสุขภาพแข็งแรง มีความสุขตลอดปี 62
วันเสาร์ที่ 12 มกราคม 2562
นายกรัฐมนตรีเปิดงานฉลองวันเด็กแห่งชาติประจําปี 2562 ณ ทําเนียบรัฐบาล เป็นห่วงสุขภาพเด็กที่จะได้รับผลกระทบจากอากาศร้อน ขอให้เด็กมีความสุขภาพแข็งแรง มีความสุขตลอดปี 62
นายกรัฐมนตรีเปิดงานฉลองวันเด็กแห่งชาติประจําปี 2562 ณ ทําเนียบรัฐบาล เป็นห่วงสุขภาพเด็กที่จะได้รับผลกระทบจากอากาศร้อน ขอให้เด็กมีความสุขภาพแข็งแรง มีความสุขตลอดปี 62
วันนี้ (12 มกราคม 2562) เวลา 10.00 น. ณ บริเวณสนามหญ้า ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีปั่นจักรยานพลังงานไฟฟ้าเปิดป้ายไฟงานฉลองวันเด็กแห่งชาติ ประจําปี 2562 พร้อมเด็กทักทายเด็ก ๆ บริเวณรอบ ๆ สนามหญ้า โดยนายกรัฐมนตรีได้กล่าวแสดงความห่วงใยต่อสุขภาพเด็ก ๆ ที่จะได้รับผลกระทบจากอากาศที่ค่อนข้างร้อน จึงขอให้ผู้ปกครอง และเจ้าหน้าที่ช่วยกันดูแล รักษาความปลอดภัย พร้อมกับขอให้ร่วมมือกันจัดงานวันเด็กให้รื่นเริง สนุกสนาน และกล่าวขอบคุณกําลังใจจาก ๆ เด็กทุกคนที่ส่งมายังนายกรัฐมนตรี ขอให้เด็กทุกคนเป็นคนดี มีวินัย และมีคุณธรรม โตขึ้นมาเป็นบุคลากรที่มีคุณภาพ เป็นกําลังสําคัญในการพัฒนาประเทศ
จากนั้น เวลา 10.30 น. ณ ห้องทํางานนายกรัฐมนตรี ชั้น 2 ตึกไทยคู่ฟ้า นายกรัฐมนตรีได้พบปะกับเด็ก และเยาวชนที่นําชื่อเสียงมาสู่ประเทศ เด็กจากจังหวัดชายแดนภาคใต้ และเด็กพิเศษหรือเด็กด้อยโอกาส จํานวนทั้งสิ้น 23 คน โอกาสนี้ นายกรัฐมนตรีได้เปิดโอกาสให้เด็กและเยาวชนนั่งเก้าอี้ทํางานนายกรัฐมนตรี พร้อมถ่ายภาพเป็นที่ระลึกร่วมกับนายกรัฐมนตรี สําหรับบรรยากาศการนั่งเก้าอี้ทํางานของนายกรัฐมนตรีเป็นไปอย่างอบอุ่น โดยนายกรัฐมนตรีได้พูดคุยสอบถามเด็กและเยาวชนอย่างเป็นกันเองพร้อมกับกล่าวชื่นชมเด็กและเยาวชนที่นําชื่อเสียงมาสู่ประเทศ และขอให้พัฒนา ฝึกฝนตัวเอง ให้มีความก้าวหน้าเก่งยิ่ง ๆ ขึ้นไป ขอให้รักษาสุขภาพทานอาหารให้ครบ 5 หมู่ รักษาร่างกายให้แข็งแรง เมื่อโตขึ้นมาขอให้ช่วยกันพัฒนาประเทศให้เจริญก้าวหน้า และอวยพรให้เด็กและเยาวชนทุกคนมีความสุขเนื่องในวันเด็กประจําปี 2562 นี้
สําหรับในปีนี้ มีเด็กและเยาวชนจากทั่วประเทศเขียนคําอวยพรปีใหม่ให้กับนายกรัฐมนตรี ส่วนเป็นใหญ่เป็นการอวยพรให้นายกรัฐมนตรีมีความสุข มีสุขภาพแข็งแรง และให้บริหารประเทศให้สําเร็จ โดยได้นํามาจัดนิทรรศการไว้บริเวณตึกไทยคู่ฟ้า ทั้งนี้ นายกรัฐมนตรีได้เขียนตอบขอบคุณความว่า “ขออวยพรปีใหม่ 2562 และวันเด็ก ให้เด็ก เยาวชนทุกคน มีสุขภาพแข็งแรง ประสบความสําเร็จในการศึกษาเล่าเรียน เพื่อสร้างอนาคตที่มั่นคง ยั่งยืนตลอดไป”
-------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกล่าวถึงสถานการณ์การเมืองระหว่างประเทศและราคาน้ำมันโลก
วันจันทร์ที่ 28 พฤษภาคม 2561
นายกรัฐมนตรีกล่าวถึงสถานการณ์การเมืองระหว่างประเทศและราคาน้ํามันโลก
นายกรัฐมนตรีกล่าวถึงสถานการณ์การเมืองระหว่างประเทศและราคาน้ํามันโลก
วันนี้ (28 พฤษภาคม 2561) เวลา 13.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี แถลงข่าวต่อสื่อมวลชนภายหลังการประชุมคณะรัฐมนตรี ว่า ขอให้ประชาชนติดตามสถานการณ์การเมืองระหว่างประเทศ โดยเฉพาะสถานการณ์บนคาบสมุทรเกาหลี เนื่องจากสถานการณ์ดังกล่าวมีความสัมพันธ์กับประเทศต่างๆ และประเทศไทยก็เป็นส่วนหนึ่งของโลกใบนี้ เพราะฉะนั้นทุกคนจะต้องช่วยกันทําให้สังคมภายในประเทศสงบสุขไปด้วย นอกจากนี้ นายกรัฐมนตรียังกล่าวถึงสถานการณ์ราคาน้ํามันโลกว่า ราคาน้ํามันโลกมีแนวโน้มจะลดลง และรัฐบาลได้มีการตรึงราคาน้ํามันภายในประเทศแล้ว ขอให้ประชาชนคลายกังวล
รัฐบาลไทย-ข่าวทำเนียบรัฐบาล-รมว.สธ.ใช้กลไกคกก.พัฒนาคุณภาพชีวิตระดับอำเภอดูแลสุขภาพประชาชนในพื้นที่
วันอาทิตย์ที่ 3 มิถุนายน 2561
รมว.สธ.ใช้กลไกคกก.พัฒนาคุณภาพชีวิตระดับอําเภอดูแลสุขภาพประชาชนในพื้นที่
รัฐมนตรีว่าการกระทรวงสาธารณสุข ให้ผู้บริหารกระทรวงฯ สนับสนุน ติดตามการดูแลสุขภาพประชาชนในพื้นที่ของ คกก.พัฒนาคุณภาพชีวิตระดับอําเภอ (พชอ.) กําหนดเป้าหมายในปี 2561 พัฒนาคุณภาพชีวิตอย่างน้อย 2 ประเด็น พร้อมตั้ง 3 อนุกรรมการขับเคลื่อนการดําเนินงาน
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ประชุมทางไกลผู้ตรวจราชการ นายแพทย์สาธารณสุขจังหวัด คณะกรรมการพัฒนาคุณภาพชีวิตระดับอําเภอ (พชอ.) ทั่วประเทศ ในการดําเนินงานตามระเบียบสํานักนายกรัฐมนตรีว่าด้วยการพัฒนาคุณภาพชีวิตระดับพื้นที่ พ.ศ.2561 โดยประกาศในราชกิจจานุเบกษา เมื่อวันที่ 9 มีนาคม 2561
ศ.คลินิก เกียรติคุณ นพ.ปิยะสกลกล่าวว่า แนวทางการดําเนินงานของ พชอ. ในการพัฒนาคุณภาพชีวิตและสุขภาพของประชาชนในพื้นที่ เพื่อลดความเหลื่อมล้ํา และเกิดความร่วมมือของทุกฝ่าย ใช้หลักการประชารัฐ ดึงทุกภาคส่วน และประชาชนเข้ามามีส่วนร่วมเป็นเจ้าของ ขับเคลื่อนโดยยึดหลักการ 4 ข้อ ของพระบาทสมเด็จพระเจ้าอยู่หัวรัชกาลที่ 9 มาใช้ คือ 1.คิดและทํานอกกรอบ นอกระบบราชการ 2.ทําให้เร็ว ให้เกิดผล จะได้มีกําลังใจทําต่อไป 3.พึ่งตัวเองให้ได้ ทั้งอําเภอ โรงพยาบาล ดึงชุมชนเข้ามาร่วมพึ่งตัวเองได้ ให้เกิดความยั่งยืน และ4.ทํางานแบบปิดทองหลังพระ จากการลงพื้นที่เยี่ยม อ.ลําปลายมาศ จ.บุรีรัมย์ พบว่ามีการดําเนินงานที่ยึดประชาชนเป็นศูนย์กลาง ได้ผลเป็นรูปธรรม และเกิดสิ่งดี ๆ ขึ้น ภายใต้การนําของนายอําเภอ การมีส่วนร่วมของหน่วยงานภาครัฐ ภาคเอกชน และภาคประชาชน มีสาธารณสุขอําเภอเป็นเลขานุการ โดยผู้บริหารจะให้การสนับสนุน ติดตามเยี่ยมเสริมพลังและรับฟังการทํางานในพื้นที่ต่อไป
นพ.โอภาส การย์กวินพงศ์ รองปลัดกระทรวงสาธารณสุข กล่าวว่า เป้าหมายและแนวทางการดําเนินการที่เกี่ยวข้องกับการพัฒนาคุณภาพชีวิตของประชาชนในพื้นที่ ได้แก่ 1.โครงการพระราชดําริพระบาทสมเด็จพระปรมินทรมหาภูมิพลอดุลยเดช 2.โครงการพระราชดําริสมเด็จพระเจ้าอยู่หัว มหาวชิราลงกรณ บดินทรเทพยวรางกูร เช่น โครงการจิตอาสาพระราชทานทําความดีด้วยหัวใจ 3.โครงการในพระบรมวงศานุวงศ์ทุกพระองค์ เช่น โครงการคนไข้ในพระราชานุเคราะห์ โครงการสัตว์ปลอดโรค คนปลอดภัย การควบคุมโรคขาดสารไอโอดีนแห่งชาติ เป็นต้น 4.สนับสนุนขับเคลื่อนโครงการไทยนิยมยั่งยืนให้ชุมชนครัวเรือนเข้มแข็ง 5.การดูแลผู้สูงอายุ ผู้ด้อยโอกาส ผู้พิการ เด็ก และเยาวชน เน้นการดูแลสุขภาพส่งเสริมโอกาสในการควบคุมป้องกันโรคมากกว่าการรักษา และ6.การทํางานเน้นในเรื่องของการพัฒนา ยึดปัญหาของแต่ละพื้นที่ รักษาสิ่งแวดล้อม ลดปัญหาอุบัติเหตุ โดยให้ พชอ. พิจารณาประเด็นการพัฒนาคุณภาพชีวิตในปี 2561 อย่างน้อย 2 ประเด็น และติดตามประเมินผลการดําเนินงานเมื่อสิ้นปีงบประมาณ 2561
นพ.โอภาสกล่าวต่อว่า ได้ตั้งอนุกรรมการ 3 คณะ เพื่อให้พชอ.ทุกอําเภอได้ขับเคลื่อนงานไปพร้อมกัน ได้แก่ 1.คณะอนุกรรมการเพื่อขับเคลื่อนการพัฒนาคุณภาพชีวิตในพื้นที่ โดยมีผู้ตรวจราชการกระทรวงมหาดไทยเป็นประธาน 2.คณะอนุกรรมการติดตามประเมินผลและเสริมสร้างพลังการพัฒนาคุณภาพชีวิตระดับพื้นที่ มีรองอธิบดีกรมการปกครอง กระทรวงมหาดไทยเป็นประธาน และ3.คณะอนุกรรมการสื่อสารและประชาสัมพันธ์การพัฒนาคุณภาพชีวิตระดับพื้นที่ มีผู้จัดการกองทุนสนับสนุนการสร้างเสริมสุขภาพเป็นประธาน
*************************** 3 มิถุนายน 2561
รัฐบาลไทย-ข่าวทำเนียบรัฐบาล-นายกฯ สั่งการแก้ไขปัญหา รพ.สุรินทร์ ขาดน้ำเร่งด่วน เตรียมลงพื้นที่อีสานใต้เร็ว ๆ นี้
วันเสาร์ที่ 10 สิงหาคม 2562
นายกฯ สั่งการแก้ไขปัญหา รพ.สุรินทร์ ขาดน้ําเร่งด่วน เตรียมลงพื้นที่อีสานใต้เร็ว ๆ นี้
นายกฯ สั่งการแก้ไขปัญหา รพ.สุรินทร์ ขาดน้ําเร่งด่วน เตรียมลงพื้นที่อีสานใต้เร็ว ๆ นี้
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงใยสถานการณ์ภัยแล้งในหลายพื้นที่โดยเฉพาะที่ จ.สุรินทร์ ซึ่งมีรายงานว่า รพ. สุรินทร์ขาดแคลนน้ําอย่างหนัก จึงได้สั่งการให้หน่วยงานที่เกี่ยวข้องเร่งแก้ไขและให้ความช่วยเหลือโดยเร่งด่วน นอกจากนี้ นายกรัฐมนตรีมีแผนจะลงพื้นที่ตรวจติดตามการแก้ไขปัญหาและช่วยเหลือประชาชนที่จ.สุรินทร์และบุรีรัมย์ในเร็ว ๆ นี้
สําหรับการแก้ไขปัญหาระยะเร่งด่วนที่จ.สุรินทร์ ได้ผันน้ําจากอ่างเก็บน้ําอําปึล-ลําห้วยกระดาษ-อ่างเก็บน้ําห้วยเสนง 0.50 ล้าน ลบ.ม. ขุดร่องชักน้ําอ่างเก็บน้ําห้วยเสนงเข้าสู่จุดสูบประปา 26,400 ลบ.ม./วัน ผันน้ําจากบ่อหินเข้าคลองบ้านตรม ลงคลองธรรมชาติที่เชื่อมต่อกับห้วยเสนง ปริมาณน้ําต้นทุนบ่อหิน 20 ล้าน ลบ.ม. ส่วนที่ จ. บุรีรัมย์ กําลังเร่งเพิ่มปริมาณน้ําดิบสําหรับผลิตน้ําประปา อ่างเก็บน้ําห้วยตลาด และอ่างเก็บน้ําห้วยจระเข้มาก ออกปฏิบัติการฝนหลวง และพิจารณาเจาะบ่อน้ําบาดาลเพิ่ม เป็นต้น
ทั้งนี้ นายกรัฐมนตรีกําชับให้กองทัพบูรณาการความร่วมมือกับกระทรวงมหาดไทยและจังหวัด เร่งเข้าช่วยเหลือประชาชน พร้อมทั้งขอความร่วมมือผู้ใช้น้ําร่วมกันใช้น้ําอย่างประหยัด เพื่อให้ผ่านพ้นวิกฤตนี้ไปให้ได้
รัฐบาลไทย-ข่าวทำเนียบรัฐบาล-กระทรวงยุติธรรมจัดกิจกรรมเชิญธงชาติไทยและร้องเพลงชาติไทย เนื่องในวันพระราชทานธงชาติไทยและครบรอบ ๑๐๐ ปี ธงชาติไทย
วันพฤหัสบดีที่ 28 กันยายน 2560
กระทรวงยุติธรรมจัดกิจกรรมเชิญธงชาติไทยและร้องเพลงชาติไทย เนื่องในวันพระราชทานธงชาติไทยและครบรอบ ๑๐๐ ปี ธงชาติไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในกิจกรรมเชิญธงชาติไทยและร้องเพลงชาติไทย เนื่องใน “วันพระราชทานธงชาติไทย และครบรอบ ๑๐๐ ปี ธงชาติไทย”
ในวันพฤหัสบดีที่ ๒๘ กันยายน ๒๕๖๐ เวลา ๐๘.๐๐ น.
ณ บริเวณเสาธง หน้ากรมสอบสวนคดีพิเศษ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในกิจกรรมเชิญธงชาติไทยและร้องเพลงชาติไทย
เนื่องใน “วันพระราชทานธงชาติไทย และครบรอบ ๑๐๐ ปี ธงชาติไทย”
เพื่อน้อมรําลึกในพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ ๖
ที่ทรงพระราชทานธงไตรรงค์เป็นธงชาติไทย ตลอดจนเป็นการแสดงออกซึ่งความสามัคคีและความภาคภูมิใจ
ในสัญลักษณ์ของชาติไทย โดยการเชิญธงชาติไทย และร่วมร้องเพลงชาติไทยพร้อมกับส่วนราชการ
หน่วยงานของรัฐทุกจังหวัด ภาคเอกชน และประชาชนทั่วประเทศ
โดยมีผู้บริหารระดับสูง ข้าราชการ และเจ้าหน้าที่จากหน่วยงานในสังกัดกระทรวงยุติธรรม เข้าร่วมฯ
รัฐบาลไทย-ข่าวทำเนียบรัฐบาล-ครม.เห็นชอบให้วันที่ 28 กรกฎาคม และวันที่ 13 ตุลาคม เป็นวันหยุดราชการประจำปี และยกเลิกวันฉัตรมงคลเป็นวันหยุดราชการ
วันพุธที่ 12 เมษายน 2560
ครม.เห็นชอบให้วันที่ 28 กรกฎาคม และวันที่ 13 ตุลาคม เป็นวันหยุดราชการประจําปี และยกเลิกวันฉัตรมงคลเป็นวันหยุดราชการ
ผลการประชุมคณะรัฐมนตรี เมื่อวันอังคารที่ 11 เมษายน 2560 ในส่วนที่เกี่ยวข้องกับกระทรวงศึกษาธิการ 2 เรื่อง
คือเห็นชอบกําหนดให้วันที่ 28 กรกฎาคม และวันที่ 13 ตุลาคม เป็นวันหยุดราชการประจําปีส่วนวันที่5 พฤษภาคม ซึ่งเดิมเป็นวันฉัตรมงคลนั้น ได้ล่วงพ้นรัชสมัยแล้วจึงไม่ถือเป็นวันหยุดราชการประจําปี และรับทราบการแต่งตั้งนายกมล รอดคล้าย เลขาธิการสภาการศึกษา เป็นโฆษกกระทรวงศึกษาธิการ
● การพิจารณากําหนดวันหยุดราชการประจําปีเพิ่ม
คณะรัฐมนตรีมีมติเห็นชอบกําหนดให้วันที่ 28 กรกฎาคม และวันที่ 13 ตุลาคม เป็นวันหยุดราชการประจําปี อีก 2 วันตามที่สํานักเลขาธิการคณะรัฐมนตรี (สลค.) เสนอเนื่องจากทรงพระกรุณาโปรดเกล้าโปรดกระหม่อมพระราชทานพระราชานุญาตให้กําหนดวันสําคัญของชาติไทยเพิ่มเติม ได้แก่
วันที่ 28 กรกฎาคมของทุกปีซึ่งเป็นวันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร
วันที่ 13 ตุลาคมของทุกปีซึ่งเป็นวันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อให้ประชาชนได้น้อมรําลึกถึงพระมหากรุณาธิคุณ
นอกจากนี้กรณีวันที่ 5 พฤษภาคม ซึ่งเป็นวันฉัตรมงคล(วันบรมราชาภิเษกพระบาทสมเด็จพระปรมินทรมหาภูมิพลอดุลยเดช บรมนาถบพิตร) และบัดนี้ได้ล่วงพ้นรัชสมัยแล้วจึงไม่ถือเป็นวันหยุดราชการประจําปี
สําหรับกรณีส่วนราชการที่ต้องปฏิบัติภารกิจในการให้บริการประชาชนหรือมีความจําเป็นหรือราชการสําคัญในวันดังกล่าว โดยได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้ถือปฏิบัติตามแนวทางเดิมที่คณะรัฐมนตรีได้เคยมีมติในเรื่องเดียวกันนี้แล้ว กล่าวคือ ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและประชาชน ส่วนรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศ และกระทรวงแรงงาน พิจารณาความเหมาะสมให้สอดคล้องกับข้อกฎหมายที่เกี่ยวข้องต่อไป
●รับทราบการแต่งตั้งโฆษกกระทรวงศึกษาธิการ
คณะรัฐมนตรีมีมติรับทราบการแต่งตั้งโฆษกกระทรวงศึกษาธิการ ซึ่งกระทรวงศึกษาธิการได้มีการเปลี่ยนแปลงโฆษกกระทรวงศึกษาธิการ จากเดิม นายชัยยศ อิ่มสุวรรณ์ รองปลัดกระทรวงศึกษาธิการ เป็นนายกมล รอดคล้ายเลขาธิการสภาการศึกษา เป็น โฆษกกระทรวงศึกษาธิการ
รัฐบาลไทย-ข่าวทำเนียบรัฐบาล-ประธานคณะทำงานด้านเศรษฐกิจดิจิทัลของ JFCCT และคณะทำงานด้านเทคโนโลยีสารสนเทศของ EABC เข้าเยี่ยมคารวะรองนายกรัฐมนตรี
วันศุกร์ที่ 23 กุมภาพันธ์ 2561
ประธานคณะทํางานด้านเศรษฐกิจดิจิทัลของ JFCCT และคณะทํางานด้านเทคโนโลยีสารสนเทศของ EABC เข้าเยี่ยมคารวะรองนายกรัฐมนตรี
ประธานคณะทํางานด้านเศรษฐกิจดิจิทัลของ JFCCT และคณะทํางานด้านเทคโนโลยีสารสนเทศของ EABC เข้าเยี่ยมคารวะรองนายกรัฐมนตรี
วันนี้(23 กุมภาพันธ์ 2561) เวลา 09.30 น. นาย Robert C. Fox ประธานคณะทํางานด้านเศรษฐกิจดิจิทัลของหอการค้าร่วมต่างประเทศในประเทศไทย (Joint Foreign Chambers Of Commerce in Thailand: JFCCT) และคณะทํางานด้านเทคโนโลยีสารสนเทศของสมาคมการค้ายูโรเปียนเพื่อธุรกิจและการพาณิชย์ (EABC) เข้าเยี่ยมคารวะพลอากาศเอก ประจิน จั่นตอง รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
ทั้งสองฝ่ายหารือความสําคัญของการขับเคลื่อนประเทศไทยเข้าสู่ยุค Thailand 4.0 ซึ่งเป็นนโยบายสําคัญการผลักดันการเติบโตทางเศรษฐกิจและพัฒนาสังคมให้มีคุณภาพด้วยเทคโนโลยีดิจิทัล รองนายกรัฐมนตรีกล่าวว่า นโยบาย Thailand 4.0 มีการใช้เทคโนโลยีดิจิทัลที่ครอบคลุมหลากหลายมิตินอกเหนือไปจากการอํานวยความสะดวกการค้าและการลงทุน แต่เทคโนโลยีดิจิทัลยังส่งผลให้เกิดการยกระดับคุณภาพชีวิตของประชาชน การพัฒนาการศึกษา การพัฒนาระบบคมนาคม และการจัดเก็บข้อมูลแรงงานที่มีประสิทธิภาพ เป็นต้น ซึ่งประธานคณะทํางานด้านเศรษฐกิจดิจิทัลของหอการค้าร่วมต่างประเทศในประเทศไทยกล่าวแสดงความยินดีที่รัฐบาลไทยให้ความสําคัญกับการขับเคลื่อนประเทศด้วยเทคโนโลยีดิจิทัล JFCCT และ EABC ยินดีอย่างยิ่งที่จะสนับสนุนให้นโยบายดังกล่าวของรัฐบาลประสบความสําเร็จ
รองนายกรัฐมนตรีและนาย Robert C. Fox ยังหารือถึงความท้าทายและอุปสรรคของประเทศไทยในการผลักดันนโยบาย Thailand 4.0 ให้ประสบความสําเร็จ นาย Robert C. Fox กล่าวว่า การขับเคลื่อนนโยบายนี้ให้มีประสิทธิภาพได้นั้นต้องมีระบบโทรคมนาคมที่มีประสิทธิภาพ มีความสามารถทางการแข่งขัน นวัตกรรม รวมทั้งความรับผิดชอบและกฎระเบียบที่ควบคุมชัดเจน ซึ่งต้องอาศัยบทบาทที่สําคัญจากภาครัฐในการพัฒนาโครงสร้างพื้นฐานและการบริการ นอกจากนี้ การที่ประเทศไทยตั้งอยู่ในจุดศูนย์กลางของภูมิภาค ทําให้ไทยได้เปรียบในเรื่องการคมนาคมและการขนส่งสินค้า แต่อย่างไรก็ตาม หากจะทําให้ไทยได้เปรียบในเรื่องการเป็นศูนย์กลางในการให้บริการทางด้านข้อมูล(Data Service Hub) ด้วยนั้น ระบบโทรคมนาคมของไทยจะต้องทําให้เกิดความเชื่อมั่นของผู้ใช้บริการ มีความโปร่งใส่และโครงสร้างที่ชัดเจน มีเครือข่ายอินเทอร์เน็ตความเร็วสูงที่ครอบคลุมและประชาชนทุกระดับสามารถใช้ได้อย่างเท่าเทียม มีระบบอินเทอร์เน็ตที่ปลอดภัยและมั่นคง รวมทั้งต้องมีการวางกฎระเบียบในเรื่องการควบคุมการจัดการข้อมูล การนําข้อมูลไปใช้ สิทธิส่วนบุคคลของเจ้าของข้อมูล และการเคลื่อนย้ายข้อมูลข้ามพรมแดนด้วย ซึ่งรองนายกรัฐมนตรีกล่าวว่า ข้อมูลดังกล่าวมีประโยชน์อย่างยิ่งและยินดีนําข้อมูลที่ได้ไปหารือกับหน่วยงานที่เกี่ยวข้องเพื่อปรับปรุงระบบโทรคมนาคมให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-การรถไฟฯ เพิ่มมาตรการรักษาความปลอดภัยและเฝ้าระวังเหตุการณ์ไม่สงบในพื้นที่เขตสถานี ย่านรับส่งสินค้า อาคารที่ทำการ และทางรถไฟทุกแห่ง
วันพฤหัสบดีที่ 25 พฤษภาคม 2560
การรถไฟฯ เพิ่มมาตรการรักษาความปลอดภัยและเฝ้าระวังเหตุการณ์ไม่สงบในพื้นที่เขตสถานี ย่านรับส่งสินค้า อาคารที่ทําการ และทางรถไฟทุกแห่ง
นายอานนท์ เหลืองบริบูรณ์ รักษาการแทน ผู้ว่าการรถไฟแห่งประเทศไทย แถลงมาตรการในการป้องกันเหตุอันตราย ภายหลังเกิดเหตุวางระเบิดในสถานที่ราชการ และบริเวณพื้นที่สาธารณะในช่วงที่ผ่านมา โดยให้ผู้เกี่ยวข้องทุกฝ่ายฯ สํานักงาน เพิ่มมาตรการป้องกัน
และเฝ้าระวังเหตุการณ์ไม่สงบอันจะอาจจะเกิดขึ้นได้ในเขตพื้นที่ของการรถไฟฯ ดังนี้
1. ให้ผู้เกี่ยวข้องเพิ่มความเข้มงวดในการดูแล เฝ้าระวังและรักษาความปลอดภัยในเขตสถานีต่าง ๆ ที่มีการโดยสาร ห้องสุขา ห้องรับฝากสัมภาระ ที่รับส่งสินค้า (ห่อวัตถุและสัมภาระ) ที่หยุดรถ ป้ายหยุดรถ (ที่หยุดรับ-ส่งผู้โดยสาร) ทุกแห่งทั่วประเทศ สถานีบรรจุและแยกสินค้ากล่อง (ICD) ลาดกระบัง และให้เพิ่มมาตรการป้องกันเฝ้าระวัง รักษาความปลอดภัย สถานีต่าง ๆ ที่เป็นแหล่งท่องเที่ยวเป็นกรณีพิเศษ
2. อาคารสถานที่ทําการ โรงรถจักรทุกแห่ง ตลอดจนพื้นที่ตลาดนัดสวนจตุจักร ที่มีเจ้าหน้าที่รักษาความปลอดภัย (รปภ.) ของเอกชน หรือยาม ให้หมั่นตรวจสอบ ดูแล วัตถุต้องสงสัยที่วางทิ้งไว้ผิดสังเกตโดยไม่มีเจ้าของ หากพบให้แจ้งเจ้าหน้าที่ผู้เกี่ยวข้อง และเจ้าหน้าที่บ้านเมืองทราบทันที อย่างได้เข้าใกล้ หยิบฉวย หรือเปิดดูเป็นอันขาด
3. ให้ผู้เกี่ยวข้องทุกพื้นที่ ตรวจสอบเส้นทางรถไฟ ตลอดจนระบบอาณัติสัญญาณ หากพบสิ่งต้องสงสัยให้รีบแจ้งเจ้าหน้าที่บ้านเมืองเข้าตรวจสอบทันที
4. ให้ตรวจสอบเครื่องมืออุปกรณ์ต่าง ๆ เช่น กล้องโทรทัศน์วงจรปิด (CCTV) อุปกรณ์ไฟส่องสว่างในเขตสถานีและย่านรับส่งสินค้าฯ ทั่วประเทศ ให้ใช้การได้ดีและมีแสงสว่างเพียงพอ ตลอดจนอุปกรณ์อื่น ๆ ที่จําเป็นให้พร้อมใช้งานได้ตลอดเวลา
5. ให้ผู้เกี่ยวข้องทุกฝ่ายฯ สํานักงาน ทุกพื้นที่ มอบหมายให้มีผู้รับผิดชอบการแก้ไขปัญหาเมื่อมีเหตุการณ์ไม่สงบอันอาจจะเกิดขึ้นได้ตลอดเวลา ระมัดระวังบุคคลภายนอก ที่อาจแปลกปลอมเข้ามาในบริเวณที่ทําการ โดยเฉพาะเมื่อเห็นหรือทราบว่ามีสิ่งใดผิดสังเกตหรือมีบุคคลใดมีพิรุธเป็นที่น่าสงสัยหรือไม่เป็นที่น่าไว้วางใจ ให้รีบแจ้งเจ้าหน้าที่บ้านเมือง ซึ่งมีหน้าที่รับผิดชอบ พร้อมแจ้งผู้บริหารระดับสูงในส่วนกลางในโอกาสแรกทันที
6. ให้เตรียมช่องทางการติดต่อสื่อสารเมื่อมีเหตุการณ์ไม่สงบเรียบร้อยเกิดขึ้น รับแจ้ง และประสานงานผู้เกี่ยวข้องและเจ้าหน้าที่บ้านเมือง ซึ่งมีหน้าที่รับผิดชอบ พร้อมแจ้งผู้บริหารระดับสูงในส่วนกลางในโอกาสแรกทันที
7. ผบก.รฟ. สั่งการ ตํารวจรถไฟทุกหน่วยเพิ่มมาตรการรักษาความปลอดภัย ทั้งในเขตสถานีและบนขบวนรถ โดยเพิ่มความถี่ในการตรวจตราอย่างละเอียด
รัฐบาลไทย-ข่าวทำเนียบรัฐบาล-นิทรรศการ “วิเทศไมตรี 130 ปี ไทย - ญี่ปุ่น”
วันอังคารที่ 26 กันยายน 2560
นิทรรศการ “วิเทศไมตรี 130 ปี ไทย - ญี่ปุ่น”
นิทรรศการ “วิเทศไมตรี 130 ปี ไทย - ญี่ปุ่น”
ในโอกาสครบรอบ 130 ปี การสถาปนาความสัมพันธ์ทางการทูตระหว่างไทย – ญี่ปุ่น ในวันที่ 26 กันยายน 2560 กระทรวงการต่างประเทศร่วมกับสถานเอกอัครราชทูตญี่ปุ่นประจําประเทศไทยและเจแปนฟาวน์เดชั่น จะจัดนิทรรศการ “วิเทศไมตรี 130 ปี ไทย - ญี่ปุ่น” โดยเปิดให้ประชาชนทั่วไปเข้าชมได้ ระหว่างวันที่ 27 กันยายน - 8 ตุลาคม 2560 เวลา 10.00 - 19.00 น. (ปิดทุกวันจันทร์) ณ นิทรรศน์รัตนโกสินทร์ ถนนราชดําเนิน
นิทรรศการวิเทศไมตรี 130 ปี ไทย – ญี่ปุ่น ได้จัดขึ้นเพื่อถ่ายทอดเรื่องราวระหว่างสองประเทศ ที่มีความสําคัญและที่หลายคนอาจยังไม่เคยรู้ในทุก ๆ มิติ ได้แก่ ความสัมพันธ์ในระดับพระราชวงศ์ ซึ่งเป็นดั่งรากฐานสําคัญของความสัมพันธ์ไทย - ญี่ปุ่น ความร่วมมือระหว่างรัฐบาลไทย - ญี่ปุ่น ทั้งในด้านการเมืองและเศรษฐกิจ รวมทั้งความสัมพันธ์ในระดับประชาชน ซึ่งไทยและญี่ปุ่นมีการแลกเปลี่ยนกันอย่างแพร่หลายทั้งในด้านอาหาร อนิเมชั่น เพลง ภาพยนตร์ ละคร กีฬา ศิลปะ ฯลฯ ผ่านการนําเสนอด้วยภาพ วีดิทัศน์ และเสียง นอกจากนี้ ภายในนิทรรศการฯ ยังมีมุมถ่ายภาพที่ระลึกและกิจกรรมร่วมสนุก ซึ่งประชาชนที่เข้าร่วมงานจะได้สัมผัสและรับรู้ถึงเรื่องราวไทย – ญี่ปุ่น อย่างครบถ้วนด้วยความสุข ซาบซึ้งและสนุกสนานในคราวเดียวกัน
ทั้งนี้ สามารถติดตามข้อมูลเกี่ยวกับนิทรรศการและคลิปวีดีโอพิเศษต่าง ๆ เช่น ข้อความจากศิลปิน ดาราไทย และบุคคลต่าง ๆ ในโอกาสดังกล่าวนี้ ทางเว็บไซต์ YouTube ช่อง 130thThailandJapan ดังนี้
- https://www.youtube.com/channel/UCyVgZX-aABEGNaM6GTyt2Yw
- https://www.youtube.com/watch?v=DP4jZRAwxko
- https://www.youtube.com/watch?v=gCDeUTJGQkw&t=27s
รัฐบาลไทย-ข่าวทำเนียบรัฐบาล-ฝนตกทั่วไทย ระวังภัยพายุเบบินคา!
วันเสาร์ที่ 18 สิงหาคม 2561
ฝนตกทั่วไทย ระวังภัยพายุเบบินคา!
--
กรมอุตุนิยมวิทยาแจ้งเตือนประชาชนให้เฝ้าระวังพายุโซนร้อน “เบบินคา” (BEBINCA) ที่เคลื่อนเข้าสู่ประเทศเวียดนามตอนบน และอ่อนกําลังลงเป็นพายุดีเปรสชันและหย่อมความกดอากาศต่ําปกคลุม สปป.ลาว ส่งผลกระทบต่อประเทศไทย ทําให้มีฝนตกชุกหนาแน่น โดยเฉพาะตอนบนของประเทศรวมถึงภาคอื่น ๆ
มีจังหวัดใดบ้างที่ได้รับผลกระทบ ?
วันที่ 18 สิงหาคม 2561
ภาคเหนือ 8 จังหวัด ได้แก่ แม่ฮ่องสอน เชียงใหม่ เชียงราย ลําพูน ลําปาง สุโขทัย กําแพงเพชร และตาก
ภาคตะวันออกเฉียงเหนือ 5 จังหวัด ได้แก่ ชัยภูมิ เลย หนองบัวลําภู อุดรธานี และหนองคาย
ภาคกลาง 2 จังหวัด ได้แก่ ราชบุรี และกาญจนบุรี
ภาคตะวันออก 4 จังหวัด ได้แก่ นครนายก ปราจีนบุรี จันทบุรี และตราด
ภาคใต้ 6 จังหวัด ได้แก่ เพชรบุรี ประจวบคีรีขันธ์ ชุมพร ระนอง พังงา และภูเก็ต
วันที่ 19 สิงหาคม 2561
ภาคเหนือ 4 จังหวัด ได้แก่ แม่ฮ่องสอน เชียงใหม่ สุโขทัย และตาก
ภาคตะวันออก 3 จังหวัด ได้แก่ จังหวัดปราจีนบุรี จันทบุรี และตราด
ภาคใต้ 6 จังหวัด ได้แก่ ประจวบคีรีขันธ์ ชุมพร ระนอง พังงา ภูเก็ต และกระบี่
เราต้องเตรียมพร้อมอย่างไรในการรับมือ “เบบินคา”?
เมื่อฝนตกหนักติดต่อกันจึงอาจทําให้เกิดน้ําท่วมฉับพลัน น้ําป่าไหลหลาก น้ําล้นตลิ่ง และทะเลอาจมีคลื่นสูง 2 - 4 เมตร ทั้งฝั่งทะเลอันดามันและอ่าวไทย ดังนั้น ขอให้ประชาชนระมัดระวังในการเดินทาง ขนย้ายทรัพย์สินมีค่าขึ้นที่สูง เตรียมอุปกรณ์เพื่อการยังชีพให้พร้อม และไม่อยู่ในจุดที่เสี่ยงอันตราย เช่น ในป่า น้ําตก ภูเขา ฯลฯ นอกจากนี้ จะต้องติดตามข่าวสารสถานการณ์อย่างใกล้ชิดจากหน่วยงานราชการ
ปริมาณน้ําในเขื่อนเป็นอย่างไรบ้าง?
ขณะนี้หน่วยงานที่เกี่ยวข้องได้เร่งระบายและพร่องน้ําออกจากเขื่อนขนาดใหญ่และขนาดกลาง เพื่อรองรับปริมาณน้ําฝนใหม่ที่กําลังจะเข้ามา เช่น เขื่อนแก่งกระจาน จ.เพชรบุรี เขื่อนศรีนครินทร์และเขื่อนวชิราลงกรณ์ จ.กาญจนบุรี เขื่อนรัชชประภา จ.สุราษฎร์ธานี เขื่อนขุนด่านปราการชล จ.นครนายก ฯลฯ เพื่อให้เกิดผลกระทบต่อพื้นที่ท้ายน้ําน้อยที่สุด พร้อมทั้งหมั่นตรวจสอบความมั่นคงของเขื่อน และออกประกาศแจ้งเตือนประชาชนในพื้นที่อย่างสม่ําเสมอ
ทั้งนี้ ประชาชนสามารถติดตามข้อมูลสภาพอากาศและผลกระทบได้จาก เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ โทร. 1182 ตลอด 24 ชั่วโมง
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 5 เมษายน 2563 [กระทรวงสาธารณสุข]
วันอาทิตย์ที่ 5 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 5 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 5 เมษายน 2563
1. สถานการณ์ทั่วโลกใน 204ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –5 เมษายน 2563 (07.00 น.) พบผู้ป่วยยืนยันติดเชื้อจํานวน 1,200,319 ราย เสียชีวิต 64,667 ราย ส่วนประเทศจีนพบผู้ป่วย 81,639 ราย เสียชีวิต 3,326 ราย สหรัฐอเมริกาพบผู้ป่วย 310,233 ราย เสียชีวิต 8,444 ราย อิตาลีพบผู้ป่วย 124,632 ราย เสียชีวิต 15,362 ราย
2. สถานการณ์ในประเทศไทย (4 เม.ย.63 เวลา 16.00 น.) ผู้ป่วยกลับบ้านได้ 62 ราย ผู้ป่วยรายใหม่เพิ่ม 102 ราย นับเป็นลําดับที่ 2,068-2,169 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 48 ราย มีรายละเอียด ดังนี้
1.1 สถานบันเทิง 2 ราย
1.2 ร่วมพิธีกรรมทางศาสนา ประเทศอินโดนีเซีย 2 ราย
1.3 สัมผัสกับผู้ป่วยที่มีรายงานมาแล้ว 44 ราย
กลุ่มที่2ผู้ป่วยรายใหม่ จํานวน 42 ราย มีรายละเอียด ดังนี้
2.1คนที่เดินทางกลับจากต่างประเทศ รวม 14 ราย (เป็นคนไทย 13 ราย /ต่างชาติ 1 ราย)
2.2สัมผัสผู้เดินทางจากต่างประเทศ 2 ราย
2.3 ไปสถานที่ชุมชน 5 ราย
2.4อาชีพเสี่ยง 19 ราย
2.5บุคลากรทางการแพทย์ 2 ราย (สะสม 37 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 12 ราย
วันนี้ ได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 46 ปี มีประวัติเดินทางมาจากประเทศอังกฤษ รักษาตัวที่โรงพยาบาลเอกชนแห่งหนึ่ง ด้วยอาการ ไอ เจ็บคอ มีน้ํามูก ปวดกล้ามเนื้อ หายใจลําบาก เสียชีวิตวันที่ 3 เมษายน 2563 (เป็นผู้เสียชีวิตรายที่ 21)
รายที่ 2 เป็นชายสัญชาติสวิตเซอร์แลนด์ อายุ 82 ปี มีโรคประจําตัว คือ โรคหัวใจ หัวใจเต้นผิดจังหวะ ไขมันในเลือดสูง และความดันโลหิตสูง มีประวัติเสี่ยงไปร่วมงานเลี้ยงในหมู่บ้าน และไปร่วมงานเลี้ยง บาร์ ร้านอาหาร เข้ารับรักษาที่โรงพยาบาลเอกชนแห่งหนึ่งในจังหวัดประจวบคีรีขันธ์ ด้วยอาการไข้ เหนื่อยหอบ พบปอดบวม และมีภาวะหายใจล้มเ